cyanic-selkie/wikianc huggingface dataset:
E-luger
Lugerite valdaval enamikul on andmekandjaks e-tindi tehnikal põhinev elektrooniline paber ehk e-paber.
Lugemistarkvara
Kui alates 2007. aastast hakkasid levima voolusäästlikul ja silmasõbralikul E-Ink-tehnikal põhinevad lugemisseadmed, töötasid paljud firmad esialgu välja oma failivorminguid. Et sellega kaasnes vormingute tülikas teisendamine, tekkis vajadus ühtse failivormingu järele. Alates 2010. aastast on sellena kõige laiemalt kasutusel EPUB-vorming.
Laua- ja sülearvutisse (olgu see PC või Mac) on vaja installida lugemistarkvara, näiteks:
Lugerites on lugemistarkvara algselt olemas. Mõnedes mobiilses seadmes (nt Amazoni Kindle lugeris, Apple’i iPad-tahvelarvutis) võib siiski tekkida vajadus e-raamatute vormingut lugemisseadmele sobivaks konvertida. Selleks on kõige laiemalt kasutusel vabavaraline programmikomplekt Calibre, mis võimaldab teisendada omavahel vorminguid EPUB, FB2, LRF, MOBI, PDF, PDB, PML, RB, TCR, TXT jt.
E-lugerite tehnilised omadused
pisi|Amazon Kindle 4
Ekraani suurus
Ekraani suurust väljendab diagonaalmõõde tollides; see on lugereil vähemalt 6 tolli ehk 15 cm; näiteks formaadi 4:3 korral on kuvari (ekraani) mõõtmed 120×90 mm.
Eraldusvõime
Kuvari eraldusvõimet väljendatakse tolli kohta, tähis ppi (pixel per inch), mõne toote andmestikus on ekraani pikslite üldarv (piksleid reas × ridade arv). Kuvari pildipunktidel on hallskaalal heledusastmeid (mustast valgeni) 16.
Puutetundlik ekraan
Kõigil nüüdisaegsetel lugeritel on puutetundlik ekraan, mis võib olla IR-tüüpi (ristuvate infrapunakiirtega) või mahtuvuslik.
Mälu
E-lugeri salvestusmälu maht on vähemalt 4 GB. Lisaks sisseehitatud mälule võib lugemisseadmel olla kaardipesa mälukaardi jaoks (enamasti microSD andmemahutavusega kuni 32 GB). Mälu iga gigabaidi kohta võib arvestada kuni tuhat raamatut.
Lugeri protsessoril on eraldi muutmälu, näiteks 512 MB.
Raamatute allalaadimine
WiFi- (WLAN-) võrguühenduse korral on raamatud jm failid laaditavad otse lugerisse.
Mobiilsideühendust (3G, 4G) võimaldavasse lugerisse saab raamatuid alla laadida mobiilsidevõrgu levialas (WiFi-võrgust sõltumata).
Võrguühenduse võimaluseta lugemisseadmete puhul tuleb raamatute allalaadimisel kasutada vahendajana arvutit, ostetud e-raamatu saab lugerisse lisada USB-kaabliga.
USB-sisendi kasutamine
USB-sisendi olemasolul saab lugerisse salvestada dokumente (ka PDF-vormingus), pilte ja muusikat (kui lugeril on audioväljund). Selle sisendi kaudu saab ka akut laadida.
Rudolf Kjellén
Johan Rudolf Kjellén (13. juuni 1864, Torsö – 14. november 1922, Uppsala) oli rootsi sotsiaalteadlane.
E-luger
Teksti märkimine ja sisestamine
Virtuaalne klaviatuur annab võimaluse teksti märkida ja ka sisestada (et näiteks otsida nimesid jm sõnu, lisada oma märkusi).
Sõnastiku kasutamine
Lugerisse salvestatud sõnastikust (sõnastikest) saab hõlpsalt lugeda sõnaseletusi ja tõlkida.
Helifailide salvestamine ja kuulamine
Kui seade toetab audiovorminguid (nt MP3, AAC, FLAC), on võimalik salvestada ja kuulata audioraamatuid. Mõnel lugeril on lisaks kuularipesale ka sisseehitatud valjuhääldid.
Muud lugemisseadmed
pisi|120pxDigiraamatuid on võimalik lugeda ka arvutite ja nutitelefonide ekraanilt (kui neis on selleks vajalik lugemistarkvara), ent sealt lugeda ei ole nii mugav kui e-lugerist: lauaarvuti on paikne seade, ka sülearvuti pole alati lugemispaika hõlpsalt teisaldatav, nutitelefoni ekraanil aga on tekstiväli piiratud ja kiri väike; ka väsitab kestev lugemine LCD-ekraanilt rohkem silmi kui lugeri e-paberilt.
Portatiivsuse ja kuvari suuruse poolest sobib hästi tahvelarvuti. Selles võib ka juba leiduda tarkvara raamatu ostmiseks, faili avamiseks ja lugemistoiminguteks.
Diane Charlemagne
1980. aastate lõpus lõi ta kaasa jazz-funk ' i ja RnB bändis 52nd Street ja 1990. aastate alguses laulis eurodance muusikastiili viljelenud bändis Urban Cookie Collective.
1990. aastatel tegi koostööd Goldiega. Muuhulgas laulis sisse Goldie lood "Inner City Life" ja "Kemistry".
2000. aastatel kuulus Moby laivbändi koosseisu.
Charlemagne tegi koostööd paljude tantsumuusika produtsentidega (nt drum and bass ' i produtsendid High Contrast, Netsky, S.P.Y, Calibre, Cyantific ja London Elektricity ja house ' i produtsendid Satoshi Tomiie ja Joey Negro).
Charlemagne suri vähki.
Luksemburgi hertsogkond
Luksemburgi hertsogkond (letseburgi keeles Lëtzebuerg, saksa keeles Luxemburg) oli Saksa-Rooma riigi osariik, iidne Luksemburgide aadlisuguvõsa kodumaa. Luksemburgid, nüüd tegelikult teada kui Limburgi hertsogid, said üheks kõige tähtsamaks poliitiliseks jõuks 14. sajandil, võisteldes Habsburgidega ülemvõimu eest Kesk-Euroopas. Nad olid Přemysliidide pärijad Tšehhi kuningriigis, ka troonijärglased Ungari kuningriigis ja andsid neli Saksa-Rooma keisrit, kuni nende meesliin hääbus ja Habsburgid said palad endale, nagu kaks dünastiat aastal 1364 Brünni lepinguga tegelikult kokku leppisid.
Aastal 1411 kaotas Luksemburgi Sigismund hertsogkonna oma vennatütrele Elisabethile võla katteks. Elisabeth müüs hiljem hertsogkonna Burgundia hertsogile Philippe Heale Valois-Burgundia dünastiast, kes maksis talle ära aastaks 1444. Burgundia hertsogid olid varem omandanud mitmeid muid valdusi Madalmaades, sealhulgas Flandria, Artois, Hainaut, Brabant, Zeeland, Holland ja Namur; Luksemburgi ja neid muid Burgundia valdusi Madalmaades kutsuti sel ajal (1384–1482) üheskoos Burgundia Madalmaadeks. Burgundia hertsogite meesliin suri välja aastal 1477, kui Philippe'i poeg Charles Südi sai surma Nancy lahingus, jättes pärijaks oma ainsa lapse Marie. Pärast tema surma abiellus Marie ertshertsog Maximilian I-ga Habsburgide dünastiast, kellest hiljem sai Saksa-Rooma keiser; pärast seda läksid Burgundia Madalmaad Habsburgide võimu alla, nii algas Habsburgide Madalmaade periood (1482–1581). pisi|vasakul|Luksemburgi hertsogkond, 1477 Kui Saksa-Rooma keiser Karl V (kes oli ka Hispaania kuningas Carlos I) aastal 1555 troonist loobus, läksid Habsburgide Madalmaad tema pojale, Hispaania kuningale Felipe II-le. Hollandi mässu või Kaheksakümneaastase sõja ajal lõid seitse põhjapoolset Habsburgide Madalmaade provintsi Hispaaniast lahku, moodustasid aastal 1581 Hollandi Vabariigi, samas kümme lõunapoolset provintsi (sealhulgas Luksemburg) jäid aastani 1714 Hispaania võimu alla ja olid sel perioodil tuntud kui Hispaania Madalmaad (1556–1714) (või Lõuna-Madalmaad, milline nimi jätkus ka pärast provintside Austria võimu alla minemist aastal 1714). Hispaania pärilussõda (1700–13), mis võideldi pärast Hispaania Habsburgide väljasuremist aastal 1700, andis Hispaania Madalmaad aastal 1714 Austria Habsburgide monarhia võimu alla, sellega algas Austria Madalmaade periood (1714–1795). Ala jäi Austria võimu alla Prantsuse revolutsioonini, kui Prantsusmaa selle 1795. aastal üle võttis.
Luksemburg kaotas aastal 1813 väikese osa oma territooriumist Preisimaale. Pärast Napoleoni kaotust Waterloo lahingus aastal 1815 ülendati Luksemburg suurhertsogkonnaks ja läks Willem I võimu alla, kes oli ka esimene kuningas äsja loodud Madalmaade ühendkuningriigis (mis hõlmas tänapäeva Belgiat kuni selle lahkulöömiseni Hollandist aastal 1830). Tekkinud personaalunioon Luksemburgi trooni ja Hollandi trooni vahel jätkus aastani 1890. Erinevalt Hollandist oli Luksemburg siiski osa 1815. aastal loodud Saksa Liidust ja Preisi kuningriigi garnison paiknes siin. Pärast seda, kui Belgia saavutas aastal 1830 Hollandist sõltumatuse, jaotati Luksemburg aastal 1839, kus suurem läänepoolne osa suurhertsogkonnast läks Belgiale, nii et suurhertsogkond koosnes nüüd vaid väiksemast idapoolsest osast. Personaalunioon Luksemburgi trooni ja Hollandi trooni vahel jätkus kuni Willem III surmani aastal 1890, kui Hollandi troon läks tema tütrele Wilhelminale, samas Luksemburgi troon läks Adolphe'ile.
Giuliano Pontara
Pontara on üks Roveretos asuva Rahvaste rahuinstitutsioonide rahvusvahelise ülikooli (International University of Peoples' Institutions for Peace, IUPIP) asutajaist ja on olnud selle institutsiooni Teaduskomitee president. Ta on Lelio Basso poolt 1979. aastal asutatud Rahvaste alalise tribunali liige.
Ta on avaldanud teoseid itaalia, inglise ja rootsi keeles, tema töid on tõlgitud hispaania ja prantsuse keelde.
Pühim Valitsev Sinod
Pühim Valitsev Sinod (vene keeles Святейший Правительствующий Синод) oli aastatel 1721–1917 Venemaa keisririigis tegutsenud õigeusu kiriku kõrgeim kiriklik-riiklik valitsusorgan.
Pühim Valitsev Sinod (esialgne nimetus Vaimulik Kolleegium) asutati 25. jaanuari 1721. aastal keiser Peeter I poolt kinnitatud "Vaimuliku reglemendiga". Sinodi liikmed määras keiser kõrgema vaimulikkonna hulgast, selle vahetut tegevust kontrollis ja juhtis ilmalik ametnik – Sinodi ülemprokurör.
Sinodi struktuuri kuulusid kantselei, kontorid Moskvas ja Tbilisis, majandusvalitsus (tegeles kiriku vara majandamise ja majandustegevuse kontrollimisega) ja vaimulik õppevalitsus (tegeles vaimulike õppeasutuste õppe- ja majandustegevuse juhtimisega).
Sinodi kompetentsi kuulusid järgmised küsimused:
Venemaa õigeusu kirik oli jagatud piiskopkondadeks, mille piirid määras kindlaks Pühim Valitsev Sinod.
Piiskopkond oli vaimulik haldusringkond, mille piires teostas kõrgemat vaimulikku võimu piiskop. Piiskopi valis välja Pühim Valitsev Sinod, ametisse kinnitati ta keisri ukaasiga. Piiskopile olid allutatud kõik piiskopkonna kogudused, vaimulikud õppeasutused, kloostrid ja vennaskonnad.
Susanna Karawanskij
pisi|Susanna Karawanskij (2014) Susanna Karawanskij (sündinud 7. mail 1980 Leipzigis) on Saksa vasakpoolne poliitik.
Susanna Karawanskij lõpetas 1998. aastal Leipzigis Lichtenbergi Gümnaasiumi. 1998–2006 õppis ta Leipzigi Ülikoolis poliitika- ja kultuuriteadusi ning sai magistrikraadi. 2006–2009 töötas ta Leipzigi Ülikooli Poliitikateaduste Instituudis teadurina ja projektijuhina. 2008. aastal astus ta Vasakparteisse (Die Linke). Alates 2009. aastast on ta Vasakpartei Saksimaa piirkonna juhatuse liige. 2012. aasta juunis valiti ta Loode-Saksimaa Vasakpartei piirkonnaorganisatsiooni esimeheks.
Aleksander Jakovlev
Aleksander Jakovlev (sündinud 22. jaanuaril 1953 Haapsalus) on Eesti arhitekt, sisearhitekt, disainer, kunstnik ja kunstiteadlane.
Susanna Karawanskij
Aastatel 2013–2017 oli ta Saksamaa Liidupäeva liige.
Aleksander Jakovlev
Elukäik
Jakovlev lapsepõlv möödus Pärnus. Ta lõpetas 1977. aastal Pärnu kaugõppekeskkooli ja õppis aastatel 1979–1984 Eesti NSV Riiklikus Kunstiinstituudis (ERKI-s). Õpingute järel töötas Aleksander Jakovlev tööstusdisaineri, arhitekti ja sisearhitektina. Aastatel 1988–1990 töötas Jakovlev arhitektuuribüroos EStuudio ning 1991. aastast oma büroos Rekadents. 1984. aastast töötab ta ERKI-s, nüüdses Eesti Kunstiakadeemias, arhitektoonika ja rakendusesteetika õppejõuna.
Tuuli Põhjakas
Tuuli Põhjakas (sündinud 10. novembril 1998) on eesti ajakirjanik ja kultuurikriitik. Ta on lõpetanud 2021. aastal Tartu Ülikooli filosoofia ja semiootika instituudis filosoofia eriala bakalaureuseõppes ning 2022. aastal Tartu Ülikooli usuteaduskonnas teoloogia ja religiooniuuringute eriala bakalaureuseõppe, kaitstes mõlemal erialal bakalaureusekraadi.
Susanna Karawanskij
Alates 2018. aasta septembrist on ta Brandenburgi liidumaa töö, sotsiaalasjade, tervise, naiste ja perekondade minister.
Aleksander Jakovlev
Looming
Aleksander Jakovlevi esimene isikunäitus toimus 1989. aastal Tallinna Kunstihoone galeriis, tollases Salongis. Ta on loonud õlimaale ja graafikat, kujundanud valgusteid, mööblit, mitmesuguseid seadmeid, graafilisi kasutajaliideseid, samuti loonud interjööre, lavakujundusi ja kostüüme. Jakovlev on projekteerinud eramuid, näiteks Tartus Arhitekti tänav 22. Aastate vältel on ta võtnud ajakirjanduses sõna kunsti ja ühiskonnaelu teemadel.
Tuuli Põhjakas
Ta on töötanud ajakirjanduses alates 2019. aastast ning on teinud kaastööd sellistele väljaannetele nagu Sirp, Müürileht, Delfi ja ERRi kultuuriportaal. 2021. aastast töötab ta ajalehe Postimees kultuuritoimetuses.
Aleksander Jakovlev
Looming
Eesti Kunstiakadeemias on ta loonud õppeained tootesemantika (1986), inimkeskkonna (tehiskeskkonna) arheoloogia (1995) ja arhitektuuri rakendusarhitektoonika (1997). Jakovlev on tehiskeskkonna teooria autor.
Tuuli Põhjakas
2022. aastast juhib Tuuli Põhjakas koos Ralf Sauteriga Postimehe kultuuritoimetuse taskuhäälingut "Kultuuris kuum".
Aleksander Jakovlev
Looming
Jakovlev on Eesti Kunstnike Liidu, Eesti Disainerite Liidu (1989. aastast) ja Eesti Sisearhitektide Liidu (1995. aastast) liige.
Isiklikku
Aleksander Jakovlevi vend on kultuuritegelane, endine näitleja ja kultuuriajakirjanik Viktor Kaarneem (sündinud Jakovlev).
Ilmatar
Nimi Ilmatar tuleneb soomekeelsest sõnast ilma ('õhk') ja liitest -tar, mis (nagu eesti keeleski) tähendab naissoost olevust. "Kalevalas" nimetati teda vahel ka Luonnotar, mis tuleneb sõnast luonto ('loodus').
Ta jäi rasedaks merest ja tuulest ning tõi ilmale Väinämöise.
Sibeliuse "Luonnotar"
Ilmatari teise nime järgi on nime saanud Soome helilooja Jean Sibeliuse teos "Luonnotar" (1913).
Nahomi Kawasumi
Nahomi Kawasumi (jaapani keeles 川澄 奈穂美 Kawasumi Nahomi; sündinud 23. septembril 1985) on Jaapani jalgpallur, poolkaitsja.
Tai kiri
Tai kiri (tai keeles อักษรไทย, tai omaladinas akson thai [ʔàksɔ̌ːn tʰāj] Pilt:th-aksornthai.ogg) on kiri, mida kasutatakse tai keele ja teiste Tais kõneldavate keelte kirjapanemiseks.
Klaus Dibiasi
Klaus Dibiasi (sündinud 6. oktoobril 1947, Hall in Tirolis Austrias) on endine vettehüppaja Itaaliast, kes esindas sünnimaad neljadel suveolümpiamängudel alates 1964. aastast. Ta domineeris tornihüpetes 1960. aastate lõpust kuni 1970. aastate keskpaigani, võites kolmedelt mängudelt kokku kolm olümpiakulda.
Tai kiri
Tai kiri on konsonant-vokaalne kiri. Selles on 44 konsonandimärki (พยัญชนะ, phayanchana), 15 lisamärki vokaalide märkimiseks (สระ, sara), millest saab moodustada vähemalt 28 vokaalikuju, ja 4 toonidiakriitikut (วรรณยุกต์, wannayuk, ehk วรรณยุต, wannayut). Ilma lisamärkideta konsonandimärgid hääldatakse vokaaliga a või o. Konsonandimärgid kirjutatakse horisontaalselt vasakult paremale; vokaale tähistavad lisamärgid paigutatakse vastava konsonandimärgi kohale või alla või sellest vasakule või paremale või eri asendites märkide kombinatsioonina.
Augustin Verlin
Augustin Verlin (22. september 1898 Kuressaare – 9. aprill 1942 Suhhobezvodnoje, Gorki oblast) oli Eesti kohtunik.
Klaus Dibiasi
Dibiasi võitis 1964. aasta suveolümpiamängudel Tokyos tornihüpetes hõbemedali. Samal alal võitis ta olümpiakulla ka 1968. aasta, 1972. aasta ja 1976. aasta olümpiamängudel. Dibiasi on ainus olümpiamängudel osalenud vettehüppaja, kes on võitnud kolm kuldmedalit järjest, ja ta on ainus vettehüppaja, kes on võitnud medaleid neljadel suveolümpiamängudel tornihüpetes. (Greg Louganisel, kes võitis oma esimestel olümpiamängudel 1976. aastal hõbeda, ei õnnestunud 1980. aasta suveolümpiamängude boikoti tõttu korrata kumbagi saavutust). Hõbemedal 1968. aasta hoolauahüpetes andis talle rekordiliselt viis olümpiamedalit. Samuti oli ta silmapaistev esimestel FINA maailmameistrivõistlustel (1973 ja 1975), võites neli medalit. Riigi meistrivõistlustel võitis Dibiasi 11 torni- ja 7 hüppelauavõistlust.
Tai kiri
On olemas ka araabia numbritega analoogselt kasutatavad Tai numbrid (เลขไทย, lek thai ), kuid üldlevinud on ka araabia numbrid (เลขฮินดูอารบิก}}, lek hindu arabik).
Klaus Dibiasi
Dibiasi sündis Austrias Hall in Tiro itaalia peres, vanemad naasid tema sünni järel Itaaliasse. Ta oli esimene itaallane, kes tuli olümpiavõitjaks vettehüpetes. Dibiasi juhendas tema isa Carlo, endine Itaalia meister (1933–1936) ja osales 1936. aasta suveolümpiamängudel Berliinis, kus saavutas tornihüpetes 10. koha. Hiljem juhendas Klaus Dibiasi ka Itaalia vettehüpete meeskonda.
Augustin Verlin
Ta lõpetas 1919. aastal Saaremaa Eesti Segagümnaasiumi ja õppis seejärel 1919. aastal Tartu Ülikooli põllumajandusteaduskonnas ja aastail 1920–1924 (lõpetas) õigusteaduskonnas.
Raketitehnika Riiklik Instituut
pisi|260px|[[Moskvas aadressil Onežkaja ulitsa 8 asuv hoone, milles paiknes aastatel 1942–1944 Raketitehnika Riiklik Instituut. Tänapäeval kuulub hoone Keldõši Uurimiskeskusele]]
NSV Liidu Rahvakomissaride Nõukogu juures asuv Raketitehnika Riiklik Instituut (vene keeles Государственный институт ракетной техники; akronüüm GIRT) oli Moskvas raketitehnika väljatöötamisega tegelev teadusinstituut.
Augustin Verlin
Augustin Verlin oli 1924–1929 Tallinna-Haapsalu Rahukogu kohtuameti kandidaat, 1929–1932 Kuressaare kinnistusjaoskonnas 1917. aastal hävitatud kinnistusraamatute ja registrite jaluleaseadmiseks asutatud erikomisjoni alaline liige, alates 1932. aastast Saaremaa 2. jaoskonnakohtunik.
14. juunil 1941 arreteeriti ta Kuressaares NKVD poolt, § 58-13. Suri vangistuses.
Raketitehnika Riiklik Instituut
Ajalugu
Septembris 1933 asutati Moskvas NSV Liidu Revolutsioonilise Sõjanõukogu käskkirja alusel Reaktiivliikumise Instituut (Реактивный институт; lühend RNII). Oktoobris 1933 anti see instituut NSV Liidu Rahvakomissaride Nõukogu määruse alusel NSV Liidu Rasketööstuse Rahvakomissariaadi alluvusse.
1936. aastal viidi Reaktiivliikumise Instituut NSV Liidu Kaitsetööstuse Rahvakomissariaadi (1939. aastast NSV Liidu Lahingumoona Rahvakomissariaat) alluvusse ja nimetati ümber NII-3-ks.
Juulis 1942 kujundati NII-3 ümber NSV Liidu Rahvakomissaride Nõukogu juures asuvaks Raketitehnika Riiklikuks Instituudiks.
Instituudi likvideerimine
Veebruaris 1944 Raketitehnika Riiklik Instituut likvideeriti NSV Liidu Riikliku Kaitsekomitee määruse alusel. Raketitehnika väljatöötamine määrati NSV Liidu Lennukitööstuse Rahvakomissariaadi vastutusalaks. Seoses sellega loodi lennukitööstuse rahvakomissariaadi alluvuses teadusinstituut NII-1.
Yankee Stadium
Yankee Stadium on staadion, mis asub New Yorgi Bronxi linnaosas. Staadion on New York Yankeesi kodustaadion. Staadion on 9,7 hektarit suur. Praegune Yankee Stadium on ehitatud endise New York Yankeesi kodustaadioni kohale.
Degerfors IF
Degerfors Idrottsförening on Rootsi jalgpalliklubi, mis tegutseb Degerforsis. See mängib Rootsi kõrgliigas Allsvenskan.
Klubi on asutatud 13. jaanuaril 1907. Rootsi kõrgliigas mängis Degerfors esimest korda hooajal 1938/39. Kuni 1966. aastani mängis Degerfors Rootsi kõrgliigas regulaarselt. Degerforsi järgmine periood kõrgliigas oli 1993–1997. Pärast enam kui kahtekümmend aastat Rootsi esiliigas ja tugevuselt kolmandas liigas kindlustas Degerfors uuesti pääsu kõrgliigasse 2020. aastal. Rootsi kõrgliigas on Degerforsi läbi aegade parimaks kohaks teine (hooaegadel 1940/41 ja 1963).
1993. aastal võitis Degerfors Rootsi karikavõistlused, kui karikafinaalis alistati Landskrona tulemusega 3:0. Seejärel osales Degerfors hooajal 1993/94 UEFA karikavõitjate karikavõistlustel, kus esimeses ringis võideti kahe mängu kokkuvõttes tulemusega 6:1 Malta klubi Sliema Wanderersi, kuid teises ringis kaotati hilisemale finalistile, Itaalia klubile Parma tulemusega 1:4.
Praegune koosseis
''Seisuga 8. märts 2022''
Cap-Santé
Cap-Santé on linn Kanadas Québeci provintsis Capitale-Nationale'i halduspiirkonnas.
Hansapanga kunstipreemia
Hansapanga kunstipreemia (aastast 2008 Swedbanki kunstipreemia) oli Hansapanga välja antav preemia ühele silmapaistvale Balti riikide kunstnikule.
Esimene preemia anti välja 2000. Alates 2003. aastast laienes preemia ka Läti ja Leedu kunstnikele ning samal aastal anti preemia Leedu kunstnikule Artūras Railale. Preemiaraha oli 5000 eurot. Sellele lisandus võimalus korraldada isikunäitused kõigis kolmes Balti riigis. Alates 2008. aastast toimus näitus, mis hõlmas kõiki nominente, ning preemiaraha tõsteti 10 000 euroni.
Lemberg (perekonnanimi)
Lemberg on perekonnanimi.
Château-Richer
Château-Richer on linn Kanadas Québeci provintsis Capitale-Nationale'i halduspiirkonnas.
Meie Maa (väliseesti ajaleht)
Meie Maa (täispealkirjaga Meie Maa : saarlaste häälekandja vabas maailmas) oli 1987–1993 Kanadas Torontos ebaregulaarselt ilmuv Kanada eestlaste ajaleht. Ajalehte andis välja Saarlaste Ühing Torontos. Ajalehe toimetaja oli Ärni Käärid.
Frau Luna
"Frau Luna" ("Proua Luna") on Paul Lincke ühes vaatuses nelja stseeniga fantaasiaburleskoperett, Heinz Bolten-Baeckersi libreto Jane Furchi ideekavandi järgi. Berliini operetikoolkonna üks edukamaid operette.
Faktoloogia
Esmaettekanne toimus 2. mail 1899 Berliini Apollo-Theateris. Oli väljatulekul tohutult edukas. Esitati samal aastal Budapestis, Viinis, Pariisis ja Londonis. 1922. aastal esitati Berliini Apollo-Theateris muudetud ja lisalugudega täiendatud 2-vaatuseline 11 stseeniga kaks tundi kestev redaktsioon. Sellesse versiooni koopteeriti selleks ajaks kultuslauluks ja Berliini tunnusmeloodiaks kujunenud Lincke marsilaul "Berliner Luft" ('Berliini õhk') tema 1904. aastal esietendunud samanimelisest operetist. Seda versiooni esitatakse tänapäeval regulaarselt saksakeelsetes maades.
Rollide esmaesitajad: Willy Walden (proua Luna), Robert Steidl (Fritz), Arnold Rieck (Lämmermeier), Emmy Krochert (Leontine), Harry Bender (Theophil), Siegmund Lieban (Sternschnuppe). 1975 valmis režissöör Eugen Yorkil telefilm muudetud libretoga "Frau Luna" ainetel Lincke muusikaga.
Peamised osad: proua Luna, Kuu valitseja (sopran), prints Sternschnuppe (tenor), Veenus (subrett), Marss (subrett), Stella, Kuu teenijanna (subrett), Theophil, majordoomus (bariton bufo), Leontine Pusebach, lesk (metsosopran), Marie Pusebach, tuntud kui kallike (sopran), Pannecke, maksuametnik (bass-bariton), Lämmermeister, rätsep (tenor), Fritz Steppke, mehaanik (tenor).
Režissöör Theo Lingen tegi 1941. aastal Berliini UFA stuudios samanimelise filmi. Peaosades Lizzi Waldmüller, Fita Benkhoff, Irene von Meyendorff ja Theo Lingen.
Eesti teatrid pole seda operetti lavastanud.
Tegevus
Sündmused toimuvad 19. sajandi viimastel aastatel ja 20. sajandi alguses Berliinis ja kujuteldavalt Kuul. Fritz Steppke on ehitanud õhupalli, millega tahab lennata Kuule. Tema ettevõtmist toetavad sõbrad. Kuid majaproua Leontine Pusebach peab ideed kentsakaks. Ta keelab mehe otsingul oleval nõol Mariel mehaanik Fritziga abielluda. Idee lennata õhupalliga Kuule meeldib ka kergete elukommetega Panneckele ja rätsep Lämmermeierile.
Lõpuks kõik kolm, samuti proua Pusebach ja Marie stardivad lennuväljalt pikale reisile. Kuul kulgeb elu kuninganna proua Luna juhtimisel. Õhupall Maalt ajab kohalikud segadusse. Kuupolitsei vahistab tulnukad. Nad antakse rahu rikkumise pärast kohtu alla. Proua Luna koos oma alaliste saatjate Veenuse ja Marsiga on berliinlaste suhtes armulikud. Nad huvituvad Steppke tegevusest. Proua Luna korraldab pärast värvikaid seiklusi külaliste auks vastuvõtu ning loovutab neile Maale naasmiseks oma kosmoseauto.
Interstanding
Interstanding oli Eesti Kunstiakadeemia E-Meedia Keskuse ja Kaasaegse Kunsti Eesti Keskuse korraldatud rahvusvaheline konverents.
Konverentsid toimusid 4 korda: aastal 1995, 1997, 1999 ja 2001.
Konverentside põhiteema oli digitaaltehnika ja uue meedia mõju kultuurile.
Kose-Uuemõisa raamatukogu
Kose-Uuemõisa raamatukogu on raamatukogu Harju maakonnas Kose vallas Kose-Uuemõisa asulas. Kose-Uuemõisa raamatukogu on Kose raamatukogu haruraamatukogu.
Loire'i departemangu haldusüksuste loend
Siin on ära toodud Loire'i departemangu haldusüksused. Loetelus on toodud ringkonnad, kantonid ja vallad vastavalt nende kuuluvusele.
Trikotaaž
Eristatakse kahte tüüpi trikotaaži: silmus- ja lõimeline trikotaaž. Lõimeline trikotaaž kootakse mitme niidiga ja vertikaalselt. Silmustrikotaaž kootakse ühe niidiga horisontaalselt, sarnaselt käsitsi kudumisega.
Trikotaaži tehti algselt vaid villast, kuid tänapäeval ka puuvillast ja erinevatest sünteetilistest kiududest ja nende segudest. Peamiselt kasutatakse rõivakangana.
Theocháris Kessídis
Theocháris Kessídis (kreeka keeles Θεοχάρης Κεσσίδης, vene keeles Феохарий Харлампиевич Кессиди; 13. märts 1920 Santa, Khvemo Kharthli, Gruusia — 23. detsember 2009 Ateena) oli vene-kreeka filosoof ja filosoofiaajaloolane, antiikfilosoofia spetsialist.
Sündis gruusia kreeklaste (Pontose kreeklaste) peres. Õppis algul psühholoogiat ja filosoofiat Thbilisi ülikoolis, läks seejärel üle Moskva Riiklikku Ülikooli (MRÜ) filosoofiateaduskonna 5. kursusele. Lõpetas 1946. aastal MRÜ filosoofiateaduskonna, seejärel aspirantuuri filosoofia ajaloo valdkonnas. 1950. aastal kaitses kandidaadiväitekirja teemal "Ephesose Herakleitose filosoofia"; 1968. aastal kaitses doktoriväitekirja "Varakreeka filosoofia ja selle suhe müüti, kunsti ja religiooni".
Töötas aastatel 1970—1992 NSV Liidu Teaduste Akadeemia filosoofiainstituudi filosoofia ja ajaloo sektoris. Alates 1992. aastast elas Kreekas.
Filosoofiateaduste doktor (1968). Ateena Teaduste Akadeemia korrespondentliige (1987).
Enam kui 250 teadustöö autor; tema töid on tõlgitud 15 keelde. Eesti keelde on tõlgitud tema raamat Sokratesest (Feohari Kessidi "Sokrates", Tallinn, 1987. Vene keelest tõlkinud Jaan Unt).
Laeva jõuseadmed
Laeva jõuseadmed on laevadel käitamise abivahendid, nt sisepõlemismootorid pea- või abimasinana, aurumasinad, elektrimootorid jne. Laeva jõuseade on mehhanism, mille eesmärk on muuta laeva asukohta või suunda vees.
Peamasin
Peamasin on kõige olulisem jõuseade laevas, mille eesmärk enamjaolt on laeva liikuma panemine ja peatamine tagurpidikäiguga, aga kui laeva sõukruvi on pööratavate labadega, siis sama peamasina jõul laev ka muudab liikumise suunda. Mootoreid kategoriseeritakse järgnevalt: kujupõhiselt (A-kujuline-, lamav-, ridamootor), pöörete arvu põhiselt (aeglane (kuni 300p/min), keskmine (301-900 p/min) ja kiire mootor (üle 900 p/min)), taktide põhiselt (nelja- ja kahetaktiline) ja energiaallika põhiselt (diisel (ka masuut), gaas, kivisüsi, tuumaenergia ja elekter). Kui laeva peamootor töötab elektriga, siis energia toodetakse laevas kohapeal diiselgeneraatoritega. Elektrimootorite plusside hulka kuuluvad võimalus ehitada väga hea manööverdamisvõimalusega laevu, millel sõukruvid pöörlevad 360° ümber oma telje ja mille labasid on võimalik veel omakorda seadistada vastavalt vajadusele. Energiat on võimalik vastavalt vajadusele mujale suunata.
Tuumaenergiat kasutavad laevad, mille varustamine muu energiaallikaga on probleemne nagu allveelaevad, lennukikandjad ja jäälõhkujad, mis töötavad suurematest sadamatest kaugel (Antarktika). Kõige suuremad ja võimsamad mootorid on aeglaste pööretega, A-kujulised, kahetaktilised diiselmootorid. Nende mootorite keskmine kiirus on 120 pööret minutis ja sõuvõll ühendatakse otse ilma käigukastita mootori külge.
Vööripõtkur
Vööripõtkur on laeva vööris asuv keskteljega risti olev veealune sõukruvi(d), mis parandab laeva manööverdamisvõimet vööri ühele või teisele poole lükates. Kuna tegu on väga kalli lisavarustusega laevade juures, siis varustatakse neid ainult laevadega, mis silduvad väga tihti. Näiteks Tallinki reisiparvlaevad. Kaubalaevade puhul ostetakse sadamas opereerivalt ettevõttelt sisse puksiiriteenust, mis vajadusel laeva kai äärde lükkab.
Clermont (Québec)
Clermont on linn Kanadas Québeci provintsis Capitale-Nationale'i halduspiirkonnas.
The Vampire Bat
"The Vampire Bat" on 1933. aasta USA õudusfilm.
Süžee
pisi|1932 Kleinschlossi külas toimuvad mõrvad, mis viitavad vampiirlusele. Ainus kahtlusalune kohtlane nahkhiirearmastaja Herman hukub tagaajamise käigus, kuid mõrvad sellega ei lõppe. Süüdlaseks osutub elu loomise plaanidega doktor, kes püüab oma kurje toimetusi Hermani süüks ajada.
Glen Kamara
pisi|upright|Glen Kamara (2015) Glen Adjei Kamara (sündinud 28. oktoobril 1995 Tamperes) on Soome jalgpallur, kes mängib poolkaitsjana Šotimaa kõrgliiga klubis Rangers ja Soome jalgpallikoondises.
Ta sündis Sierra Leone päritolu perekonnas. 2011. aastal liitus ta Inglismaa klubiga Southend United. 2012. aastal liitus ta Arsenali noorteakadeemiaga. Arsenali meeskonnas mängis ta ainsal korral 27. oktoobril 2015 liigakarika mängus Sheffield Wednesday vastu.
Hooaja 2015–16 esimeses pooles mängis ta Arsenalist laenul Southend Unitedis Inglismaa tugevuselt kolmandas liigas. Hooajal 2016–17 oli ta laenul Inglismaa tugevuselt neljanda liiga klubis Colchester United.
2017. aasta juulis sõlmis Kamara lepingu Šotimaa kõrgliiga klubiga Dundee. 2019. aasta jaanuaris siirdus ta Rangersi. Hooajal 2020–21 tuli ta Rangersiga Šotimaa meistriks.
Soome jalgpallikoondises tegi Kamara debüüdi 9. novembril 2017 sõprusmängus Eesti vastu. Koondisekarjääri esimese värava lõi ta 15. oktoobril 2018 UEFA Rahvuste Liiga mängus Kreeka vastu.
Hirvli raamatukogu
Hirvli raamatukogu on raamatukogu Harju maakonnas Kuusalu vallas Hirvli külas. Hirvli raamatukogu on Kuusalu raamatukogu haruraamatukogu.
Selena Gomez & the Scene
pisi| Selena Gomez & the Scene on USA popbänd, mis loodi 2008. aastal Hollywoodis.
Bändi asutas Selena Gomez, kes on ühtlasi ka ansambli laulja. Teisteks liikmeteks on kitarrist Ethan Roberts, bassimees Joey Clement, trummar Greg Garman ja klahvpillimängija Dane Forrest.
Selena Gomez & the Scene on välja andnud kolm stuudioalbumit:
Kūlupėnai vald
Kūlupėnai vald (leedu keeles Kūlupėnų seniūnija) on 2. järgu haldusüksus (vald) Leedus Kretinga rajoonis.
Valla pindala on 83 km². 2011. aasta seisuga elas seal 1593 inimest. Valla keskus on Kūlupėnai küla. Vallavanem on Rita Lubienė.
AkzoNobeli kunstipreemia
AkzoNobel Kunstipreemia (kuni aastani 2019 Sadolini kunstipreemia ) on AS-i Akzo Nobel Baltics igal aastal välja antav kunstipreemia Eesti kunstnikule.
Preemiat antakse aastast 1995, kuid aastatel 2001 ning 2007–2011 preemiat välja ei antud.
Michael Green
Michael Boris Green (sündinud 22. mail 1946 Londonis) on Briti füüsik, stringiteooria ja superstringiteooria loojaid.
Keldõši Uurimiskeskus
Keldõši Uurimiskeskuses on välja töötatud teaduslik aparatuur mitmele kosmosesondile, sealhulgas Venera-9 ja Venera-10-le.
Asano Nagasato
Asano Nagasato (jaapani keeles 永里 亜紗乃 Nagasato Asano; sündinud 24. jaanuaril 1989) on Jaapani jalgpallur, ründaja.
Keldõši Uurimiskeskus
Ajalugu
Keldõši Uurimiskeskus loeb enda asutamisaastaks 1933. aastat ja kogu Raketitehnika Riikliku Instituudi ajalugu enda omaks.
Veebruaris 1944 Keldõši Uurimiskeskuse eelkäija Raketitehnika Riiklik Instituut likvideeriti NSV Liidu Riikliku Kaitsekomitee määruse alusel. Raketitehnika väljatöötamine määrati NSV Liidu Lennukitööstuse Rahvakomissariaadi vastutusalaks. Seoses sellega loodi lennukitööstuse rahvakomissariaadi alluvuses teadusinstituut NII-1, mis 1965. aastal nimetati ümber Soojusprotsesside Teadusinstituudiks ja 1995. aastal Keldõši Keskuseks.
Michael Green
Ta oli aastatel 2009–2013 Lucase professuuri hoidja.
Haridus ja elukäik
Green lõpetas 1967. aastal kiitusega Cambridge'i Ülikooli bakalaureusekraadiga füüsika erialal ja sai 1970. aastal Cambridge'ist doktorikraadi (PhD) osakestefüüsika alal (doktoritöö "Crossing symmetry and duality in strong interactions"; juhendaja Richard J. Eden).
Ta oli Londoni Ülikooli Queen Mary College'i füüsikalektor (1978–1987) ja teoreetilise füüsika professor (1987–1993). Alates 1993. aastast töötab ta Cambridge'i Ülikoolis: aastatel 1993–2009 teoreetilise füüsika professorina, 2009–2013 Lucase matemaatikaprofessorina ja 2013. aastast rakendusmatemaatika ja teoreetilise füüsika osakonna uuringute direktorina.
Teadus
Green töötab osakestefüüsika valdkonnas rõhuasetusega stringiteooria, kvantväljateooria ja kvantgravitatsiooni kokkupuute momentidele. Samuti on ta huvitatud stringiteooria tehnikate rakendamisest üldisemalt teistele füüsikalistele süsteemidele.
Koos John Schwarziga 1984. aastal tehtud avastus, et I tüüpi stringiteoorias anomaaliad taanduvad (nimetatakse Greeni-Schwarzi mehhanismiks), viis esimese superstringirevolutsioonini teoreetilises füüsikas.
1980. aastate keskel jõudsid Schwarz ja Green järeldusele, et supersümmeetria, mis on stringiteooria keskne lüli, saab selle koosseisu lülitada mitte ühel, vaid kahel viisil: esiteks ringi maailmapinna supersümmeetriana, teiseks aegruumi supersümmeetriana.
Donnacona (Québec)
Donnacona on linn Kanadas Québeci provintsis Capitale-Nationale'i halduspiirkonnas.
Mir Pravoslavija
Ajalehte andis välja MTÜ Fjodor Dostojevski Nimeline Preemia. Ajalehe asutaja ja peatoimetaja (märts 1998 – juuli 2012) oli Vladimir Iljaševitš, toimetuse kolleegiumi esimees (2000–2012) ja peatoimetaja (august 2012 – august 2017) oli peapiiskop, hilisem metropoliit Kornelius (Jakobs). Ajaleht ilmus üks kord kuus.
Aastast 2017 ilmub ajaleht nimega Pravoslavnõi Sobessednik (täieliku nimega Православный Собѣседникъ : ежемесячная газета Эстонской Православной Церкви Московского Патриархата).
Fossambault-sur-le-Lac
Fossambault-sur-le-Lac on linn Kanadas Québeci provintsis Capitale-Nationale'i halduspiirkonnas.
Joaveski raamatukogu
Joaveski raamatukogu on Kuusalu raamatukogu haruraamatukogu.
Gintas Podelis
Gintas Podelis (sündinud 1. detsembril 1986) on leedu jalgpallur (ründaja).
Ta mängis 2012. aasta esimese poole Eesti klubis JK Sillamäe Kalev.
Klubikarjäär
Viimane mäng 22.05.2012
Johannes Käisi Selts
Põhikirja järgi on seltsi eesmärgid järgmised: "koondada inimesi, esmajoones õpetajaid ja teisi haridustöötajaid, kes tahavad kaasa aidata Johannes Käisi pedagoogilise pärandi uurimisele ja propageerimisele, tema ideede ja meetodite rakendamisele nüüdiskoolis, üldse kooliuuendustööle Eestis".
Eesmärkide saavutamiseks korraldab selts igal aastal muu hulgas suvekoole, konverentse. Selts toetab ka aastast 1985 antava Johannes Käisi preemia väljaandmist.
Seltsil on 106 liiget (2002).
Seltsi liikmeid:
Platseebo
Platseebo on katse- või kontrollravim, mida kasutatakse näiteks ravimi katsetamisel kontrollrühmal. Võib olla ka petteravim, mispuhul ravimkomponent kasutatavas aines puudub.
Platseeboefekt on nähtus, mille puhul organism reageerib mingi teguri toimele vastavalt ka siis, kui see tegur on asendatud millegi muuga – piisab organismi ootusest, et tegu on tegeliku teguriga. Näiteks võib tegu olla toimeainevaba ravimiasendajaga, mis ravimi mõju ikkagi esile kutsub.
Nii on vahel võimalik asendada mõnd farmakoni sisaldav lahus puhta veega, ent saada tulemuseks samasugune füsioloogiline muutus organismis nagu lahuse manustamisel.
Eri uuringutega on kindlaks tehtud, et platseebo võib toimet avaldada ka juhul, kui manustaja teab, et sellel pole tegelikku toimet.
Ready Jet Go!
"Ready Jet Go!" on USA-Kanada animatsioon. Seriaali hakkas 2016. Aastal tootma Craig Bartlett ja Wind Dancer Films.
Eestis oli see telekanalil KidZone eetris pealkirjaga "Jeti seiklused".
Külli Hunt
Külli Hunt (sündinud 11. mail 1970 Viljandis) on Eesti sõudja. 184 cm, 72 kg.
Alustas sportimist koolis Reet Sarapi õhutusel, sõudmist hakkas harrastama 1983 Pärnu Dünamos Evi Lepiku juhendamisel.
Ius quiritium
Ius quiritium (ld kviriitide ehk Rooma kodanike õigus) oli Vana-Rooma kodanikele kehtinud õigus.
Sõna kviriidid päritolu ei ole kindel. Ühe teooria kohaselt seostatakse seda Quirinius Romulusega või sõnaga cures (sabiinide linna Curese elanikud), võimalik, et kviriidid on tuletatud ka sõnast covirites (kaitseühenduse liikmed). Ius quiritum 'i sünonüümiks on nimetatud ka ius civile 't, ent ius quiritium'i mõiste oli varem kasutusel.
Itaalia õigusteadlase Pietro Bonfante Rooma õigusajaloo jaotuse kohaselt oli kviriitliku õiguse periood Rooma õigusajaloo esimene etapp, mis kestis 754–200 eKr. Suurema osa Bonfante kviriitliku õiguse perioodist oli Rooma põllumajanduslik ühiskond ning väike linnriik. Samas kehtis kviriitlik õigus edasi ka pärast seda, olemata küll enam peamine õigusallikas.
Ius quiritum 'ile oli iseloomulik range formalism. Tehingud muutusid kehtivaks ainult siis, kui jälgiti rangelt kehtestatud formaalseid reegleid. Näiteks sõlmiti tehingud teatavate sõnade lausumise ning rituaalide järgimisega, lisaks kasutati ka sümbolismi (näiteks asja kepiga puudutamine tähendas nõuda oma õigust asjale). Gaius on kirjeldanud müügitehingut ehk mantsipatsiooni, mis oli omane ainult Rooma kodanikele (ehk toimus ius quiritium'i alusel):
Mustafa Akıncı
pisi|Mustafa Akıncı (aastal 2015) Mustafa Akıncı (sündinud 28. detsembril 1947 Limassolis) on Põhja-Küprose Türgi Vabariigi poliitik. Ta oli 30. aprillist 2015 kuni 23. oktoobril 2020 Põhja-Küprose Türgi Vabariigi president.
Ta oli aastatel 1976–1990 Põhja-Nikosia (Nikosia türklaste osa) linnapea. 30. aprillist 2015 kuni 23. oktoobrini 2020 oli ta Põhja-Küprose Türgi Vabariigi president.
Isiklikku
Ta on abielus ja tal on kolm last.
Stéphane Mallarmé portree
„Stéphane Mallarmé portree“ (prantsuse keeles „Portrait de Stéphane Mallarmé“) on prantsuse kunstniku Auguste Renoiri õlimaal lõuendil.
L'Ancienne-Lorette
L'Ancienne-Lorette on linn Kanadas Québeci provintsis Capitale-Nationale'i halduspiirkonnas.
Stéphane Mallarmé portree
1892. aastal valminud teos asub teos asub Versailles' lossi muuseumis Versailles's.
Renoir on maalil on kujutanud oma sõpra, impressionistide rühmitusele lähedalseisnud prantsuse luuletajat Stéphane Mallarméd.
Värvikontrast
Värvikontrastideks nimetatakse värvidevahelisi erinevusi. Kontrast on kahe tugevasti erineva omaduse kõrvutamine.
Värvide vastastikuse mõju tulemusel võib üks ja sama värv eri kombinatsioonides anda küllaltki erinevaid värvimuljeid. Värvimuljete muutlikkus põhineb esmajoones värvivastanditel ehk värvikontrastidel.
Igasugune värvikombinatsioon sisaldab suuremal või vähemal määral kontraste. Kaks kõrvuti asetsevat värvi erinevad teineteisest alati oma toonilt, heleduselt ja ereduselt. Erinevus võib olla vaevutajutavast varjundist terava kontrastini. Kontrast tekib heleda ja tumeda, ereda ja tuhmi, sooja ja külma värvi vahel, kerge ja raske, väikese ja suure värvipinna vahel.
Värvikontrastide liigitus
Klassikaliselt liigitatakse värvikontraste maalikunstis, kujunduskunstides ja fotograafias:
Kulöörkontrast
Kulöörkontrasti ehk värvitoonikontrasti ehk värvi omakontrasti all mõistetakse selgelt erinevate värvide värvitoonide vastandamist. Vastavalt valitud värvitoonidele võivad need üksteist vastastikku intensiivistada (komplementaarkontrast) või muuta (simultaankontrast). Tugevama ja jõulisema värvikontrasti annavad punane, sinine ja kollane. Mida enam neist värvidest eemalduda, seda enam on värvidel ühiseid komponente ja seda nõrgem on kontrasti toime. Värvikontrasti esitamiseks on vaja vähemalt kolme üksteisest erinevat värvitooni. Värvide eraldamisel üksteisest valge või musta joonega tuleb iga värvi karakter veelgi mõjusamalt esile.
Valöörkontrast
Valöörkontrasti ehk heleda-tumeda-kontrasti kõige äärmuslikumaks näiteks on valge ja musta vastandus, märgatava erinevuse võib saada ka üksteisest küllalt kaugete halliastmetega. Kromaatiliste värvide puhul on tegemist puhtalt valöörkontrastiga ühe ja sama värvitooni erineva heletumedusega varjundite vastandamisel.
Heleda-tumeda-kontrast on vähemal või suuremal määral olemas igas kontrastis.
Kvaliteedikontrast
Kvaliteedikontrasti ehk laadikontrasti all mõistetakse erineva puhtusega värvide vastandamist. Värvi kvaliteedi määrab värvi puhtus ehk küllastus ehk kromaatilisus ehk värvilisus. Maksimaalselt puhas värv on lähedane spektrivärvile. Kattevärvidega töötamisel väheneb värvi kromaatilisus selle helestamisel, tumestamisel või tuhmistamisel. See on ühtlasi ka värvikuse-värvituse kontrast, kus mõne tooni eredus on minimaalne, hallilähedane. Kvaliteedikontrast ilmneb kõige selgemini ühe ja sama värvitooni sarnase heletumedusega, kuid erineva kromaatilisusega varjundite vastandamisel.
Komplementaarkontrast
Komplementaarkontrast ehk täiendvärvikontrast käsitleb värviringis vastakuti asetsevate värvide suhteid.
Sooja-külma-kontrast
Sooja-külma-kontrast on kõige tunnetuslikum ja subjektiivsem kõigist kontrastidest. Üldine on kollaste, oranžide ja punaste värvitoonide liigitamine soojadeks ning siniste, violetsete ja roheliste toonide nimetamine külmadeks. Eristamise aluseks on "kollase sisaldus" soojades ja "sinise sisaldus" külmades toonides.
Kromaatilise-akromaatilise-kontrast
Kromaatilise värvi vastandamine akromaatilisele – valgele, mustale, hallile – on üheks levinud värvide kombineerimise viise. Kõige neutraalsema tausta pakub kromaatilistele värvidele keskmine hall, mis toimib üldjuhul eredust vähendava ja pehmendavana. Must taust võimendab värvide kiirgusjõudu ehk erksust, lastes soojadel värvidel enda kõrval särada. Külmad toonid näivad valgel taustal tihedamad ja intensiivsemad.
Kvantiteedikontrast
Eri suuruste pindade vastandamisel on tegemist kvantiteedikontrastiga ehk hulgakontrastiga. Üldjuhul käsitleme suuremat pinda taustana ning selle valikust oleneb, kuidas me tajume sellelt paistvat detaili, objekti või motiivi. Tausta valikul on eesmärgiks esitatava objekti esiletoomine "parimal viisil".
Miwa Yonetsu
Miwa Yonetsu (jaapani keeles 米津 美和 Yonetsu Miwa; sündinud 4. detsembril 1979) on Jaapani jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastal 2009 2 mängu.
Tööjaotus
Tööjaotus on süsteemi osade vahel ülesannete ärajagamine, et eri osad saaksid spetsialiseeruda.
Kõnnu raamatukogu
Kõnnu raamatukogu on raamatukogu Harju maakonnas Kuusalu vallas Kõnnu külas. Kõnnu raamatukogu on Kuusalu raamatukogu haruraamatukogu.
Tööjaotus
Tööjaotus võib olla indiviidide, inimgruppide, organisatsioonide vms vahel, et maksimaalselt ära kasutada osalejate erisuguseid oskusi, võimalusi ja ressursse.
Žalgirise vald
Žalgirise vald (leedu keeles Žalgirio seniūnija) on 2. järgu haldusüksus (vald) Leedus Kretinga rajoonis.
Valla pindala on 135 km². 2011. aasta seisuga elas seal 3359 inimest. Valla keskus on Raguviškiai küla. Vallavanem on Bronius Talmontas.
Joosep Abramson
Joosep Abramson (Jossel Abramson; 29. juuli 1874 Tallinn – 1941) oli Eesti arst.
Ta lõpetas 1901. aastal Kaasani ülikooli arstiteaduskonna, töötas semstvoarstina Vjatka kubermangus, 1911–1914 Peterburi prantsuse haigemajas, ja hiljem Peterburi sõjaväemeditsiini akadeemia kirurgia ja sisehaiguste osakonnas.
1920. aastal opteerus ta Eestisse ja sai 1921. aastal Tallinnas praktiseerimisõiguse südame- ja veresoonkonnahaiguste arstina. 10. juulil 1940 tunnustas Arstide Koja Eriarstide Toimkond ta sise-, südame- ja vereringehaiguste eriarstiks.
Joosep Abramson arreteeriti Saksa võimude poolt 1941. aastal ja hukati.
Leisi Püha Olga kogudus
Kogudus asutati 1850. aastal. Koguduse esimene preester oli Malein Mihail.
1890. aastal oli koguduses 2946 liiget, 1913. aastal 1081 liiget (pärast Pärsamaa ja Metsküla koguduste eraldumist), 1930. aastal 824 liiget. 1970. aastal oli kogudusel 91 annetajaliiget (teenistusel käis keskmiselt 27) ja 1998. aastal 47 annetajaliiget.
Lac-Delage
Lac-Delage on linn Kanadas Québeci provintsis Capitale-Nationale'i halduspiirkonnas.
Vihasoo raamatukogu
Vihasoo raamatukogu on raamatukogu Harju maakonnas Kuusalu vallas Vihasoo külas Vihasoo lasteaed-algkoolis. Vihasoo raamatukogu on Kuusalu raamatukogu haruraamatukogu.
ANOBA auhind
ANOBA auhind (inglise Award of Nordic and Baltic Animation Festivals) on Põhjamaade ja Balti riikide animatsioonifestivale ühendava organisatsiooni ANOBA väljaantav auhind.
Esimest korda anti auhind välja 2006. aastal.
Tanel Häidkind
Tanel Häidkind (sündinud 3. augustil 1976 Tartu rajoonis Vara külanõukogus) on Eesti sõudja.
Lõpetas 1994 Luunja keskkooli ja 1999 metsamajanduse erialal EPMÜ.
Töötanud Riigimetsa Majandamise Keskuses praakerina.
Tüümuse stromaalne lümfopoetiin
Tüümuse stromaalne lümfopoetiin (inglise thymic stromal lymphopoietin, lüh TSLP) on valk, mida ekspresseerivad ja eritavad mitmed loomarakud, interleukiin-7-sarnane tsütokiin, mis liigitatakse tsütokiinide hulka.
Tüümuse stromaalne lümfopoetiin on võimeline aktiveerima B- ja dendriitrakke.
Arvatakse, et tüümuse stromaalne lümfopoetiin mängib olulist rolli T-rakkude koolitamises – nende varustamises spetsiifilistele funktsioonidele vastavate retseptoritega rakumembraanil.
TSLP-d sünteesivad mitmed loomarakud, nagu epiteelirakud, fibroblastid, strooma rakud, basofiilid ja keratinotsüüdid.
TSLP aktiveerib nuumrakke.
Inimese tüümus
Inimeste Hassalli kehad ekspresseerivad tüümuse stromaalset lümfopoetiini (TSLP). Inimese tüümuse stromaalne lümfopoetiin aktiveerib CD11c-positiivseid tüümuse dendriitrakke, ekspresseerimaks rohkelt CD80 ja CD86, mille tulemusel suudavad nimetatud rakud indutseerida CD4+CD8-CD25- tüümuse T-rakkude paljunemist ja diferentseerumist CD4+CD25+FOXP3+ regulatoorseteks T-rakkudeks.
TSLP ja allergiline riniit
TSLP-d seostatakse allergiliste põletikreaktsioonidega, nii omistatakse sellele ka roll astmahaigete lastel allergilise riniidi väljakujunemisel.
Vähiuuringud
Uuringud näitavad, et osad vähirakud ekspresseerivad TSLP-d. Arvatakse, et TSLP osaleb metastaaside levikul.
TSLP ja kõhunäärmevähk
Kõhunäärmevähi kasvajaproovides ekspresseerivad ja eritavad vähirakud tüümuse stromaalset lümfopoetiini. Arvatakse, et see valk osaleb Th2 tüüpi põletiku tekkimises.
Ajaloolist
Epiteelirakkudest pärinev TSLP tuvastati esmakordselt 1994. aastal hiire tüümuse strooma rakuliini – Z210R.1 kasvufaktorina.
Välislingid
Selles artiklis on kasutatud ingliskeelset artiklit en:Thymic stromal lymphopoietin seisuga 26.11.2014.
Andrei Jakovlev
Andrei Jakovlev (sündinud 17. aprillil 1964 Tallinnas) on Eesti sõudja.
Lõpetas 1981. aastal Tallinna 19. keskkooli.
Töötanud taksojuhina.
Hakkas sõudma 1972 isa Juri Jakovlevi suunamisel, hiljem treenis Mihkel Leppiku juhendamisel.
Jüri Hool
Jüri Hool (6. juunil 1933 Pärnu – 15. november 2007 Pärnu) oli Eesti sõudja ja veemotosportlane.
Õppis 1952. aastani Pärnus õhtukoolis. Töötas 50 aastat Pärnu Sidesõlmes/ Edela Telefonivõrgus elektromehaanika alal.
Sportlasena
Purjetama ja sõudma hakkas 1949 Pärnu Jahtklubis, tema sõudmistreenerid olid Erich Seiler ja Jüri Kurul. Tuli aastatel 1951–1960 sõudmises kahe-, nelja- ja kaheksapaadil kokku 10 korda Eesti NSV meistriks.
Alates 1963. aastast hakaks ta harrastama veemotosporti. Tuli aastatel 1969–1971 veemotospordis kokku neli korda Eesti NSV meistriks. Sai 1971. aastal NSV Liidu veemotospordi meistrivõistlustel 3 × 5 miili distantsil hõbemedali.
Isiklikku
Tema poeg on purjetaja, jääpurjetaja ja veemotosportlane Mati Hool.
Ellen Hansen
Ellen Hansen (kuni 1931. aastani Ellen Kont; 18. juuli 1910 Tallinn – 27. september 2012 Tallinn) oli eesti tekstiilikunstnik.
Elukäik
Ellen Hansen lõpetas 1931. aastal Riigi Kunsttööstuskooli tikandi- ja pitsitöö erialal ning oli 1948. aastal esimene Tallinna Riikliku Tarbekunsti Instituudi lõpetaja tekstiili erialal.
Aastatel 1949–1964 töötas ta Tallinna Kunstitoodete Kombinaadis dekoratiivkudumise- ja tekstiiliateljee kunstilise juhina ning seejärel oli vabakutseline kunstnik.